ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 258/29.09.2017 

privind aprobarea dării în folosinţă gratuită a terenului, în suprafaţă de 4.223 mp, situat în P-ţa Libertăţii nr.1, în favoarea Universităţii Sapientia
Consiliul Local Municipal Miercurea Ciuc, întrunit în şedinţa ordinară din data de 29 septembrie 2017;
Având în vedere cererea nr.10724/2017 depusă de către Universităţii Sapientia cu sediul în Cluj-Napoca prin care solicită încheierea unui contract de comodat pentru darea în folosinţă gratuită a terenului, în suprafaţă de 4.223 mp, situat în P-ţa Libertăţii nr.1;
Analizând Expunerea de motive nr.15222/12.09.2017 și Raportul de specialitate întocmit de Biroul de evidenţă a patrimoniului, concesionări şi închirieri, înregistrate cu nr.15224 din data 12.09.2017, prin care s-a propus adoptarea unei hotărâri cu privire la darea în folosinţă gratuită a terenului, situat în P-ţa Libertăţii nr.1, în favoarea Universităţii Sapientia;
Pe baza rapoartelor comisiei:

- pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
- de studii, prognoze economico-sociale, buget, finanţe, agricultură, administrarea domeniului public şi privat;
Având în vedere Hotărârea Guvernului nr.1351/2004 privind atestarea domeniului public al judeţului Harghita, precum şi al municipiilor, oraşelor şi comunelor din judeţul Harghita, modificată şi completată la anexă de Hotărârea Guvernului nr.299/2010; 
Ţinând cont de Hotărârea nr.6/2008 a Consiliului Local Miercurea-Ciuc, privind însuşirea listei de inventar, reactualizată, cu bunurile care alcătuiesc domeniul public al municipiului Miercurea-Ciuc, cu modificările și completările ulterioare, poziţia nr.330;                                                                                                                       

Ţinând cont de Legea nr.58/2012 privind înfiinţarea Universităţii ,,Sapientia” din municipiul Cluj-Napoca, judeţul Cluj;


În conformitate cu art.3 al Legii nr.213/1998 privind proprietatea publică şi regimul juridic al acesteia, cu modificările şi completările ulterioare;

Luând în considerare art.858-860 şi art.874 din Legea nr.287/2009 privind Codul civil;
În baza art.36 alin.(2) lit.c) alin.(5) lit.a), art.45 alin.(3) şi art.115 alin.(1) lit.b) precum şi art.124 din Legea nr. 215/2001 privind administraţia publică locală, republicată, cu modificările şi completările ulterioare;
H O T Ă R Ă Ş T E

Art.1 Se aprobă darea în folosinţă gratuită a imobilului, compus din teren în suprafaţă totală de 4.223 mp, situat în municipiul Miercurea-Ciuc, P-ţa Libertăţii nr.1, aflat în domeniul public al municipiului,  înscris în Cartea funciară nr.53655 Miercurea-Ciuc, număr cadastral 5847 şi în Cartea funciară nr.56841 Miercurea-Ciuc, număr cadastral 5848, în favoarea Universităţii Sapientia, pe o durată de 15 ani, începând cu data de 1 noiembrie 2017.
Art.2. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán Ladislau, prin Biroul de evidenţă a patrimoniului, concesionări şi închirieri din cadrul aparatului de specialitate al primarului municipiului Miercurea-Ciuc.


Art.3. Prezenta hotărâre se comunică:
a) Instituţiei Prefectului Judeţului Harghita;
b) Primarului Municipiului Miercurea-Ciuc Ráduly Róbert Kálmán;
c) Biroului de evidenţă a patrimoniului, concesionări şi închirieri;
d) Compartimentului financiar contabil şi control financiar de gestiune;
e) Universităţii Sapientia cu sediul în Cluj-Napoca.

